Page Links: https://dipr.mizoram.gov.in/post/special-summary-revision-of-photo-electoral-rolls-chungchangah-meeting-p\nSPECIAL SUMMARY REVISION OF PHOTO ELECTORAL ROLLS CHUNGCHANGAH MEETING\nVawiin chawhnu dar 1.30 khan Aizawl DC pisaah Election Commission of India thupek anga Electoral Rolls ennawnna kal mek chungchangah District Level Standing Committee chu an thukhawm a; meeting hi Aizawl DC leh District Election Officer ni bawk Pu Subhir Singh chuan a kaihruai a; member-te an kal kim hle.\nSpecial Summary Revision-ah hian 1.1.2012 chu tehfunga hman tur a ni a; hemi huna kum 18 tlingte chu electoral roll-ah ziah luh theih an ni ang a; hemi rual vek hian mitthi leh pem te chungchang pawh chinfel nghal a ni dawn a ni. Electoral roll-a inziak lut thar turte chuan dilna form-ah passport-size thlalak bel vek tur a ni bawk ang. Electoral roll-a thun dilna lehkha hi 1.11.2011 thleng mahni bialtu ERO/AERO/BLO/DO hnenah emaw thehluh theih a ni a; 18.11.2011 thlengin endik hna thawh a ni ang a, hetah hian Local Council /VC te, NGO te leh political party aiawhte pawh tel vek tura hriattir an ni ang. Electoral roll-a thun tharte leh an dilna hnawlsakte chu Aizawl DC pisaa Election Branch-in a hriattir ang.\nWritten by: Robert Thangmawia, MIS, DIPRO Dated: 20th Sep 11 9:10 AM